[{"text_idx": "#000000", "text": "Buller reiras al sia politika kariero"}, {"text_idx": "#000001", "text": "Osmo Buller, la antau\u0306a multjara g\u0302enerala direktoro de UEA, j\u0302us estis elektita en la municipan konsilantaron de sia hejmvilag\u0302o Taivalkoski en nordorienta Finnlando. Kvankam politiko nun ig\u0302as lia c\u0302efa okupig\u0302o, li ne neglektos la Esperanto-movadon."}, {"text_idx": "#000002", "text": "La elekta reklamo de Osmo Buller en la loka gazeto."}, {"text_idx": "#000003", "text": "Reveninte al Finnlando post sia pensiig\u0302o c\u0302e UEA Osmo Buller tuj kandidatis en la lokaj elektoj sur la listo de la maldekstra partio Vasemmistoliitto, Maldekstra ligo, kiu antau\u0306 la elektoj ne havis reprezentanton en la municipa konsilio de Taivalkoski. Kun minimuma marg\u0302eno de unu voc\u0302o li estis elektita."}, {"text_idx": "#000007", "text": "Kiajn celojn vi akcentis dum via elektokampanjo?"}, {"text_idx": "#000008", "text": "\u2013 Mi ne multe kampanjis, c\u0302ar mi revenis al Taivalkoski mallonge antau\u0306 la elektoj. Mi tamen kredis, ke mi plu estas sufic\u0302e konata kaj gajnus belan kvanton da voc\u0302oj, ec\u0302 se mi ne estis certa, ke ili sufic\u0302us por elektig\u0302o. Mia kampanjo limig\u0302is preskau\u0306 nur al gazetanoncoj, cetere la plej elegantaj inter c\u0302iuj, dank' al Francisco Veuthey, kiu dezajnis ilin. Mia propra slogano estis \"Sperto trans limoj por la bono de Taivalkoski\", per kiu mi evidente celis mian 26-jaran sperton c\u0302e UEA, kiun mi volas disponigi por mia hejmloko. Krome mi kompreneble diskonigis la la tutlandajn celojn de la partio, precipe kontrau\u0306staron al la registara plano pri reformo de socialaj kaj prisanaj servoj, kiuj estus tre damag\u0302aj precipe al homoj en foraj kaj malmulte log\u0302ataj lokoj."}, {"text_idx": "#000009", "text": "Pro kio vi estas konata en Taivalkoski?"}, {"text_idx": "#000010", "text": "\u2013 Oni konas min ekde mia lerneja tempo, kiam mi laboris en la pos\u0302toficejo kaj gvidis la klubon de lernantoj en mia lernejo kaj la skoltojn, aktivis en la eklezio, fajrobrigado, ktp. Poste mi forestis longe, sed dufoje mi revenis, laborante kiel la komunuma sekretario pri kulturo (1989-1991) kaj direktoro de la Pa\u0308a\u0308talo-instituto (2002-2004). La fondo de tiu lasta estis mia c\u0302efa atingo en la antau\u0306a posteno, sed oni ankau\u0306 bone memoras la restadon de Roman Dobrzyn\u0301ski en 1990 por fari la filmon \"Reveno al Finnlando\" por la Pola Televido pri la spertoj de Jo\u0301zef Molka, kiu devis kiel militkaptito kunkonstrui fervojon tra Taivalkoski por la germana armeo en la 2-a mondmilito. Tiam la lokaj homoj vidis en la praktiko la funkciadon de Esperanto, kiu estis la laborlingvo de tiu projekto."}, {"text_idx": "#000013", "text": "C\u0302u vi sukcesos ion realigi kiel la sola reprezentanto de via partio?"}, {"text_idx": "#000014", "text": "\u2013 Pri tio mi optimismas, c\u0302ar mi havas bonajn personajn rilatojn kun reprezentantoj de aliaj partioj, kelkajn el kiuj mi konas ekde mia infanag\u0302o. Unu el ili, kiu krome sidas en la landa parlamento, estis mia samklasano kaj kelkfoje ec\u0302 publike esprimis sian g\u0302ojon pri mia kandidatig\u0302o, kvankam niaj politikaj koloroj estas malsamaj. Verdire, miaj novaj gekolegoj ankau\u0306 estas seriozaj homoj kaj tial sendube pli facile persvadeblaj per argumentoj ol ekzemple estraranoj de UEA."}, {"text_idx": "#000017", "text": "La plej fama persono kun fono en Taivalkoski estis la popularega verkisto Kalle Pa\u0308a\u0308talo, kies romanegoj en Finnlando estas presataj en enormaj eldonkvantoj. C\u0302u vi ne planas traduki ion el liaj verkoj?"}, {"text_idx": "#000020", "text": "\"Verdire, miaj novaj gekolegoj ankau\u0306 estas seriozaj homoj kaj tial sendube pli facile persvadeblaj per argumentoj ol ekzemple estraranoj de UEA.\""}, {"text_idx": "#000027", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}, {"text_idx": "#000029", "text": "Alig\u0302i al 400 aliaj abonantoj"}]